b'\n_START_ARTICLE_\nObri\xc3\xbclls (arma)\n_START_SECTION_\n\xc3\x9as actual\n_START_PARAGRAPH_\nModernament s\'han utilitzat en vagues i conflictes laborals contra les rodes dels vehicles._NEWLINE_En alguns llocs com l\'estat d\'Illinois, la tinen\xc3\xa7a d\'aquests artefactes \xc3\xa9s considerada un delicte._NEWLINE_Els Deixuplinants de Setmana Santa posen de vegades, a l\'extrem dels fuets amb els que s\'autoflagel\xc2\xb7len, unes puntes met\xc3\xa0l\xc2\xb7liques en forma d\'obri\xc3\xbclls (tamb\xc3\xa9 anomenades tribulacions), per aix\xc3\xad agreujar el dany de les ferides produ\xc3\xafdes._NEWLINE_En pa\xc3\xafsos com Xile, Uruguai, Argentina i altres pa\xc3\xafsos llatinoamericans es coneix l\'obri\xc3\xbclls com  Miguelito , l\'\xc3\xbas est\xc3\xa0 destinat a penetrar i desinflar un pneum\xc3\xa0tic per aturar el vehicle. Quan s\'usa de forma massiva pot sabotejar el transport sobre pneum\xc3\xa0tics._NEWLINE_La pe\xc3\xa7a \xc3\xa9s robusta i de puntes afilades i la seva forma varia depenent de la seva elaboraci\xc3\xb3. Pot assemblar-se a les tres arestes d\'un cub, ja sigui de v\xc3\xa8rtex com\xc3\xba o amb dos v\xc3\xa8rtexs ve\xc3\xafns. La seva grand\xc3\xa0ria varia de 4 a 10 cm. La seva forma implica que el "Miguelito" sempre queda amb una punta cap al cel, sigui  quina sigui la forma en qu\xc3\xa8 cau al cam\xc3\xad, rebentant d\'aquesta manera el pneum\xc3\xa0tic del vehicle que el trepitja.'